เข้ารับการรักษาทางการแพทย์ ป้องกันการเกิดการติดเชื้อซ้ำ ทำความสะอาดรูเจาะหูด้วยตัวเองที่บ้าน
เมื่อเริ่มทำความสะอาดรูเจาะหูที่เกิดการติดเชื้อวันละ 2 ครั้ง คุณจะสามารถสังเกตเห็นสัญญาณที่แสดงให้เห็นว่าอาการกำลังทุเลาลงหลังผ่านไป 2 วัน เช่น รอยแดงหรือบวมที่เล็กลง อย่างไรก็ตาม หากการติดเชื้อยังคงไม่ดีขึ้นหรือแย่ลงกว่าเดิม คุณควรนัดพบแพทย์เพื่อเข้ารับการรักษาหรือไปพบแพทย์ที่คลินิกใกล้บ้านทันที คอยสังเกตอาการอย่างใกล้ชิดในช่วงวันแรกๆ และไปพบแพทย์ทันทีหากการติดเชื้อเริ่มลุกลามไปยังบริเวณอื่นๆ หรือหากคุณมีไข้สูง เนื่องจากอาการเหล่านี้เป็นสัญญาณเตือนของการติดเชื้อที่รุนแรงขึ้นและอาจจำเป็นต้องรักษาด้วยยาปฏิชีวนะ ควรระมัดระวังเป็นพิเศษหากการติดเชื้อเกิดขึ้นที่รูเจาะหูที่กระดูกอ่อนหรือบริเวณด้านบนใบหู อย่านิ่งเฉยหรือปล่อยทิ้งไว้และไปพบแพทย์เพื่อรับการตรวจแผลติดเชื้อโดยเร็วที่สุด เนื่องจากการติดเชื้อที่รูเจาะหูบริเวณกระดูกอ่อนนั้นมีความเสี่ยงกว่าปกติที่อาการจะบานปลายจนนำไปสู่ภาวะผิดปกติในระยะยาว เช่น Cauliflower ear หรือภาวะที่ใบหูผิดรูปจากการห่อตัวคล้ายดอกกะหล่ำ ซึ่งส่งผลให้บริเวณกระดูกอ่อนมีลักษณะที่ผิดรูปไปจากเดิม เมื่อคุณเข้ารับการรักษาทางการแพทย์ แพทย์ของคุณอาจทำการเก็บตัวอย่างเพื่อส่งเพาะเชื้อ ซึ่งการเพาะเชื้อจะช่วยให้แพทย์สามารถระบุประเภทของเชื้อแบคทีเรียที่เป็นสาเหตุของการติดเชื้อได้  ลองสอบถามแพทย์ว่าคุณควรใช้ยาปฏิชีวนะหรือไม่และยาปฏิชีวนะประเภทใดที่มีประสิทธิภาพดีที่สุดในการรักษาการติดเชื้อในกรณีของคุณ หลีกเลี่ยงการชำระล้างหรือทำความสะอาดบริเวณรูเจาะหูอย่างน้อย 24 ชั่วโมงก่อนพบแพทย์ เนื่องจากแพทย์จะต้องเก็บตัวอย่างตรงบริเวณที่เกิดการติดเชื้อเพื่อทำการวินิจฉัยอาการ ซึ่งผลิตภัณฑ์ทำความสะอาดต่างๆ อาจส่งผลให้ผลตรวจเกิดความผิดพลาดได้ อาการแดง บวม คัน หรือสัญญาณการติดเชื้ออื่นๆ อาจมีสาเหตุเกิดจากปฏิกิริยาภูมิแพ้ได้เช่นกัน ดังนั้นหากผลการเพาะเชื้อออกมาเป็นผลลบ ลองปรึกษาแพทย์เกี่ยวกับการทดสอบภูมิแพ้ทางผิวหนัง  หากไม่เคยเจาะหูมาก่อน คุณอาจพบว่าคุณมีอาการแพ้โลหะ โดยคุณสามารถป้องกันการเกิดปฏิกิริยาภูมิแพ้ได้ด้วยการสวมต่างหูที่ปราศจากนิกเกิล เนื่องจากนิกเกิลเป็นโลหะที่มักเป็นสาเหตุหลักที่ก่อให้เกิดภูมิแพ้ แพทย์ของคุณอาจส่งตัวคุณให้กับแพทย์ผู้เชี่ยวชาญด้านโรคภูมิแพ้สำหรับการทดสอบแบบละเอียดเพื่อระบุสารที่อาจก่อให้เกิดภูมิแพ้ต่อร่างกายของคุณ งดว่ายน้ำอย่างน้อย 2 สัปดาห์หลังการเจาะหู พยายามหลีกเลี่ยงการลงสระว่ายน้ำ แหล่งน้ำธรรมชาติ หรือทะเลในระหว่างระยะเวลาดังกล่าวและทำความสะอาดรูเจาะหูด้วยน้ำเกลือทุกครั้งหลังการอาบน้ำ นอกจากนี้คุณควรหลีกเลี่ยงการว่ายน้ำในระหว่างการรักษาการติดเชื้อที่รูเจาะหูด้วยเช่นกัน หากคุณมีผมยาว ให้คุณรวบผมไปด้านหลังเพื่อไม่ให้เส้นผมสัมผัสถูกรูเจาะหูที่เพิ่งเจาะใหม่หรือที่กำลังติดเชื้อ รวมถึงหมั่นสระผมให้บ่อยครั้งกว่าปกติ ระมัดระวังไม่ให้สเปรย์หรือเจลจัดแต่งทรงผมเข้าไปอุดตันในรูเจาะหูหรือหวีเกี่ยวถูกต่างหูในขณะหวีผม โทรศัพท์มือถือที่คุณใช้อยู่นั้นเป็นแหล่งสะสมของเชื้อแบคทีเรียที่อาจนำไปสู่การติดเชื้อได้ คุณจึงควรหมั่นฆ่าเชื้อโรคบนโทรศัพท์มือถืออยู่บ่อยครั้งแม้ว่ารูเจาะหูของคุณจะไม่ได้เกิดการติดเชื้อใดๆ โดยถอดเคสโทรศัพท์มือถือออกและเช็ดทำความสะอาดทั้งเคสและตัวเครื่องด้วยแผ่นเช็ดทำความสะอาดหรือผ้าขนหนูฉีดน้ำยาทำความสะอาด  อย่าลืมฆ่าเชื้อโรคบนโทรศัพท์เครื่องอื่นๆ ที่คุณใช้ด้วยเช่นกัน คุณอาจใช้วิธีเปิดเสียงออกลำโพงแทนเมื่อมีสายเรียกเข้า ซึ่งวิธีนี้จะช่วยลดจำนวนการสัมผัสระหว่างโทรศัพท์มือถือกับหูของคุณ ในช่วงที่เพิ่งเจาะหูมาใหม่ๆ อย่าเพิ่งถอดต่างหูคู่แรกออกในช่วง 6 สัปดาห์แรกและสวมต่างหูอยู่ตลอดเวลานาน 6 เดือน หลังเวลาผ่านไป 6 เดือน รูเจาะหูของคุณจะแห้งสนิทและเริ่มเกิดเป็นรูถาวร และเมื่อรูเจาะหูของคุณเกิดเป็นรูถาวรแล้ว พยายามถอดต่างหูออกในช่วงเวลากลางคืนเพื่อให้รูเจาะหูได้สัมผัสอากาศและป้องกันการเกิดการติดเชื้อ ยิ่งร้านเจาะหูดูสะอาดมากเท่าไหร่ โอกาสเสี่ยงที่รูเจาะหูใหม่ของคุณจะเกิดการติดเชื้อก็จะยิ่งลดน้อยลง ลองหาอ่านความคิดเห็นเกี่ยวกับร้านเจาะหูก่อนเข้ารับบริการและเช็คให้แน่ใจว่าร้านเจาะหูร้านนั้นได้รับใบอนุญาตอย่างถูกต้อง และเมื่อคุณเข้ารับบริการเจาะหูที่ร้าน อย่าลืมสังเกตดูว่าพนักงานของร้านเจาะหูสวมถุงมือยางหรือไม่รวมถึงลองสอบถามดูว่าทางร้านมีเครื่องมือสำหรับฆ่าเชื้ออุปกรณ์ที่ใช้อย่างเหมาะสมหรือไม่  หลีกเลี่ยงการเข้ารับการเจาะหูจากร้านตามตลาดนัดกลางคืนหรือขณะอยู่ต่างประเทศในระหว่างการท่องเที่ยว ไม่ควรขอให้เพื่อนของคุณช่วยเจาะหูกันเองที่บ้าน เนื่องจากคุณอาจไม่สามารถฆ่าเชื้ออุปกรณ์ที่ใช้ได้อย่างเหมาะสม ล้างมือทุกครั้งก่อนสัมผัสรูเจาะหูโดยเฉพาะอย่างยิ่งสำหรับรูเจาะหูที่เพิ่งเจาะใหม่หรือที่กำลังติดเชื้อ โดยล้างมือให้สะอาดด้วยสบู่ต้านเชื้อแบคทีเรียและน้ำอุ่น พยายามหลีกเลี่ยงการจับต่างหูเล่นไปมาและสัมผัสเฉพาะเมื่อคุณต้องการทำความสะอาดเท่านั้น หากเพิ่งเจาะหูมาใหม่ๆ คุณควรสวมต่างหูไว้โดยไม่ถอดออกอย่างน้อย 6 สัปดาห์แม้จะเกิดการติดเชื้อที่รูเจาะหู และแม้ว่าคุณควรหมุนหรือขยับต่างหูบ้างหลังเพิ่งเจาะหูมาใหม่ๆ แต่หากมีการติดเชื้อเกิดขึ้น ให้หลีกเลี่ยงการหมุนหรือขยับต่างหูเป็นเวลา 1-2 สัปดาห์ หากการติดเชื้อไม่มีทีท่าว่าจะหายดีหรือเกิดขึ้นนานกว่า 6 เดือน จึงถอดต่างหูออกพร้อมรักษาการติดเชื้อที่เกิดขึ้น จุ่มสำลีก้อนหรือก้านสำลีในน้ำเกลือหรือสบู่ต้านเชื้อแบคทีเรียและนำไปเช็ดทำความสะอาดตรงบริเวณรูเจาะหูที่เกิดการติดเชื้อ จากนั้นซับให้แห้งด้วยกระดาษเช็ดอเนกประสงค์  ทางร้านเจาะหูอาจจัดเตรียมน้ำเกลือสำหรับทำความสะอาดรูเจาะหูให้กับคุณหลังการเจาะหูเสร็จ นอกจากนี้คุณยังสามารถหาซื้อน้ำเกลือแบบสำเร็จรูปหรือจะทำน้ำเกลือใช้เองก็ได้เช่นกันโดยผสมเกลือ 2 ช้อนชาเข้ากับน้ำอุ่นประมาณ 1 ลิตร หากทำความสะอาดด้วยสบู่ ควรเลือกใช้สบู่สูตรปราศจากน้ำหอมและแอลกอฮอล์ ทำความสะอาดรูเจาะหูที่ติดเชื้อวันละ 2 ครั้ง โดยคุณสามารถใช้ช่วงเวลาระหว่างนี้ที่ต่างหูยังคงชุ่มไปด้วยน้ำเกลือหรือน้ำสบู่อยู่ในการหมุนหรือขยับต่างหูไปมา หลังทำความสะอาดรูเจาะหูและเช็ดจนแห้งแล้ว ให้คุณทายาปฏิชีวนะเพื่อช่วยส่งเสริมการฟื้นฟูของแผล บีบยาลงบนสำลีในปริมาณเล็กน้อยและทาบางๆ เคลือบไว้ตรงบริเวณที่เกิดการติดเชื้อ หลีกเลี่ยงการใช้ยาปฏิชีวนะชนิดทาหากมีของเหลวไหลซึมออกจากแผลติดเชื้อ การใช้แอลกอฮอล์และไฮโดรเจนเปอร์ออกไซด์จะทำให้ผิวบริเวณที่เกิดการติดเชื้อแห้งยิ่งขึ้น ทั้งยังฆ่าเซลล์ต่างๆ ที่มีความสำคัญในกระบวนการฟื้นฟูโดยเฉพาะอย่างยิ่งเซลล์เม็ดเลือดขาวจนอาจทำให้อาการติดเชื้อแย่ลงได้ หลีกเลี่ยงการใช้แอลกอฮอล์หรือไฮโดรเจนเปอร์ออกไซด์กับแผลติดเชื้อ รวมถึงเช็คให้แน่ใจว่าผลิตภัณฑ์ทำความสะอาดต่างๆ ที่คุณเลือกใช้เป็นสูตรปราศจากแอลกอฮอล์
ปรึกษาแพทย์หากการติดเชื้อยังคงไม่ดีขึ้นหลังผ่านไป 2 วัน. ไปพบแพทย์หากการติดเชื้อลุกลามมากขึ้นหรือเริ่มมีไข้สูง. ให้แพทย์ตรวจดูรูเจาะหูบริเวณกระดูกอ่อนที่ติดเชื้อ. ปรึกษาแพทย์เกี่ยวกับการใช้ยาปฏิชีวนะ. ขอรับการทดสอบภูมิแพ้ทางผิวหนัง. หลีกเลี่ยงการว่ายน้ำหลังเพิ่งเจาะหูมาใหม่ๆ. อย่าให้เส้นผมสัมผัสถูกรูเจาะหู. ฆ่าเชื้อโรคบนโทรศัพท์มือถือเป็นประจำทุกวัน. นอนหลับโดยไม่สวมต่างหูเมื่อรูเจาะหูเริ่มเกิดเป็นรูถาวรแล้ว. เลือกร้านเจาะหูที่น่าเชื่อถือ. ล้างมือให้สะอาดก่อนสัมผัสรูเจาะหู. อย่าถอดต่างหูออกหลังเพิ่งเจาะหูมาใหม่ๆ. เช็ดทำความสะอาดรูเจาะหูด้วยสำลีจุ่มน้ำเกลือหรือสบู่. ทายาปฏิชีวนะ. หลีกเลี่ยงการใช้แอลกอฮอล์หรือไฮโดรเจนเปอร์ออกไซด์.
https://www.wikihow.com/Clean-an-Infected-Ear-Piercing https://www.wikihow.com/Clean-an-Infected-Ear-Piercing https://www.wikihow.com/Clean-an-Infected-Ear-Piercing
Seeing a Medical Professional Preventing Reinfection Cleaning an Infected Piercing at Home